Publication: Magyar Közlöny
Issue: MK-1998-70 (Year: 1998, Number: 70)
Era: 1990-2004
Section: a 33/1998. (VII. 31.) BM rendelethez
Paragraph Index: 174

4. A szavazóköri adatok összesítése történhet manuálisan és — a HVI vezetőjének döntése alapján — számítógépes ellenőrző program segítségével. 4.1. Manuális összesítés a HVI-kben A szavazókörökből beérkezett megjelenési adatok alapján a HVI vezetőjének jóváhagyásával (nagyságrendi ellenőrzés) ki kell tölteni az adott időpontra előkészített (fejrészében már kitöltött) „Összesítő lap” 5, 6-os rovatát. Az adatok beérkezése, továbbítása: — ha a jelentésre meghatározott 15 percen belül minden szavazóköri jelentés beérkezett, az adatokat összesíteni kell, és az összesen adatokat haladéktalanul jelenteni kell az OEVI-nek, — ha a jelentésre megadott 15 percen belül nem minden szavazóköri adat érkezik be, a 15 perc leteltével — a jelentést adó szavazókörök számának feltüntetésével — kizárólag a jelentést adott szavazókörök adatait kell öszszeadni, és az összesített adatokat haladéktalanul jelenteni kell az OEVI- nek, — az adott jelentési időpontra 15 percen túl érkező — az összesítésből hiányzó — szavazóköri jelentéseket regisztrálni kell, de az adatok további feldolgozásra már nem kerülnek. 4.2. Gépi adatellenőrzés a HVI-kben Az adatellenőrzést végző számítógépes program személyi számítógépen, a helyi rögzítő programrendszer részeként működik. A napközbeni jelentések adatainak gépi összesítése azt jelenti, hogy a jelentett szavazóköri azonosítók és a megjelenési adatok rögzítését követően gépi „Összesítő lap” listázható az aktuális jelentési időpontokban. A beérkezett szavazóköri jelentések fogadását és továbbítását gépi feldolgozás esetén is a 4.1. pontban leírtak szerint kell végrehajtani. Az SZSZB jegyzőkönyvvezetője, a HVI és az OEVI feladatai

Source: https://magyarkozlony.hu/hivatalos-lapok/fc5389b43bf5eebd1d240aa392076abd4f292ba8/dokumentumok/71bc51ff4da403ce765158cfaead915f58bea4f8/letoltes